29/10/2013 | Administración LocalMunicipal
Oleiros
Secretaría Xeral
Notificación a José Dante López da resolución da primeira tenente de alcalde delegada de Interior nº 3727/13 de 4 de setembro

Tras terse intentado a notificación persoal á TANIA MERCEDES IVETTE BONCA CABOTA como interesado no expediente de referencia LIMPFINC Nº 2013003568, e non sendo posible realizarse por encontrarse ausente no seu domicilio; pola presente, de conformidade co establecido no art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, notifícaselle resolución da primeira tenente de alcalde delegada de Interior núm.3727/13, de 04 de setembro de 2013, do seguinte contido literal: O día 21 de agosto de 2013 o enxeñeiro técnico agrícola municipal informou que a parcela existente na Avda. Isaac Díaz Pardo, na parroquia de Liáns, parcela 23 do polígono 16, presenta abondosa vexetación espontánea, cuxo desenvolvemento ocupa parte do andén peonil que discorre pola citada vía, dificultando o paso de peóns. Polas xestións realizadas, púidose saber que dita finca é propiedade de JORGE OSWALDO MUGUERZA LOPEZ TORRECILLA. Primeiro. A Ordenanza xeral de limpeza do Concello de Oleiros (Boletíns Oficiais da Provincia núm.192 do 23 de agosto de 2005), no seu artigo 9 determina as obrigas dos propietarios ou titulares dos inmobles e solares de mantelos nas debidas condicións de hixiene, salubridade, seguridade, limpeza e ornato público. Dentro destas condicións mínimas engádese a obriga de proceder ao corte das prantas de Cortadeira Selloana (plumeiros) existentes nas devanditas fincas e solares, de acordo co disposto no bando da Alcaldía de 11 de setembro de 2012. Para estes efectos deberase facer o desarraigo da pranta de Cortadeira (plumeiro), con eliminación das raíces. Segundo. A Lei 9/2002, do 30 de decembro, de ordenación urbanística e protección do medio rural de Galicia, dispón no seu artigo 9 que os propietarios de toda clase de terreos, construcións e instalacións deberán mantelos en condicións de funcionalidade, seguridade, salubridade, ornato público e habitabilidade. Terceiro. O artigo 199 da mesma norma habilita ós concellos para ordear a execución das obras precisas para conservar aquelas condicións, e poderán ordear a execución desas obras de conservación a costa dos propietarios por motivos de interese turístico ou estético. No caso de que se incumpra a orde de execución das obras, a Administración Municipal procederá á súa execución subsidiaria ou á execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Polo exposto, e no uso das facultades que teño atribuídas polo alcalde mediante o seu decreto de delegación 560/12, de 10 de febreiro, Primeiro. Requirir a JOSE DANTE LOPEZ para que desbroce e limpe totalmente de malezas a finca da súa propiedade, parcela 23 do polígono 16, situada na Avda. Isaac Díaz Pardo, na parroquia de Liáns, e para que a manteña nas condicións esixidas na fundamentación xurídica da presente resolución, incluíndo a retirada das prantas de Cortadeira Selloana (plumeiros) que poida ter a finca, de ser o caso, o que implicará a eliminación das raíces. Segundo. Conceder ás persoas interesadas un prazo de dez días hábiles para a mencionada limpeza. No caso de non cumprir co que se indica nesta Resolución, habilitaranse as potestades administrativas de execución forzosa dos actos administrativos dispostas no Capítulo V do Título VI da Lei 30/92, de 26 de novembro, de réxime xurídico das administracións públicas e do procedemento administrativo común (en diante LRXAP e PAC), e de acordo coa formulación xurídica da presente resolución. Terceiro. Notificarlle a presente Resolución ás persoas interesadas, e indicarlles que contra ela, por ser un acto que pon fin á vía administrativa, poderase interpoñer un recurso potestativo de reposición, ante o mesmo órgano administrativo que a dita, no prazo DUN MES a contar dende o día seguinte ó da recepción da notificación, de conformidade cos artigos 116 e 117 da Lei 30/92, de 26 de novembro, LRXAP e PAC. Tamén se poderá interpoñer recurso contencioso-administrativo, no prazo de DOUS MESES a contar dende o día seguinte ao da recepción da notificación, de conformidade co disposto na Lei 29/98, de 13 de xullo, da Xurisdición Contencioso-Administrativa. Todo isto sen prexuízo da facultade de interposición do recurso extraordinario de revisión cando concorra algunha das circunstancias previstas no artigo 118 da Lei 30/92, de 26 de novembro, LRXAP e PAC, de formular a solicitude á que se refire o artigo 102.1 da citada Lei, ou de interpoñer aqueloutros que estime procedentes.“. Oleiros, 17 de outubro de 2013 O ALCALDE Asdo: Angel García Seoane